**Grad Krk**

Dječji vrtić ;Katarina Frankopan“

KLASA:112-07/24-01/9

URBROJ:2142-1-16-01-24-1

KRK, 16. kolovoza.2024.

Na temelju članka 37. Zakona o predškolskom odgoju i obrazovanju (NN br. 10/97,107/07, 94/13, 98/19, 57/22 i 101/23), članka 40. i 41. Zakona o ustanovama (Narodne novine br.76/93, 29/97, 47/99, 35/08, 127/19 i 151/22 ) te članka 49. Statuta predškolske ustanove Grad Krk, Dječji vrtić “Katarina Frankopan“, Upravno vijeće Dječjeg vrtića „Katarina Frankopan“ na sjednici dana 31. srpnja 2024. raspisuje

**JAVNI NATJEČAJ**

za izbor i imenovanje ravnatelja/ravnateljice

Grad Krk, Dječji vrtić „Katarina Frankopan“

Za ravnatelja/ravnateljicu dječjeg vrtića može biti imenovana osoba koja ispunjava uvjete:

1. završen studij odgovarajuće vrste za rad na radnome mjestu odgojitelja ili stručnog

suradnika u dječjem vrtiću, a koji može biti:

a)sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena

viša stručna sprema odgojitelja u skladu s ranijim propisima:

1. položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22 i 101/23)
2. najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika

Za ravnatelja dječjeg vrtića ne može biti imenova osoba za čiji rad u dječjem vrtiću postoje zapreke iz članka 25. Zakona o predškolskom odgoju i obrazovanju.

(Narodne novine br. 10/97, 107/07, 94/13, 98/19, 57/22 i 101/23).

Ravnatelj/ravnateljica imenuje se na mandat u trajanju od pet godina, a ista osoba može biti ponovno imenovana za ravnatelja.

1. Uz pisanu, vlastoručno potpisanu prijavu na natječaj, potrebno je priložiti:
   * životopis
   * dokaz o odgovarajućoj vrsti i stupnju stručne spreme
   * dokaz o državljanstvu
   * dokaz o radnom iskustvu u predškolskoj ustanovi na radnome mjestu odgojitelja ili

stručnog suradnika u trajanju najmanje pet godina, (elektronički zapis iz evidencije Hrvatskog zavoda za mirovinsko osiguranje), ne stariji od mjesec dana od dana objave natječaja,

* + dokaz o položenom stručnom ispitu ili dokaz da kao odgojitelji ili stručni suradnici nemaju obvezu polaganja stručnog ispita sukladno članku 56. Zakona o predškolskom odgoju i obrazovanju ( Narodne novine br. 10/97, 107/07, 94/13, 98/19, 57/22 i 101/23).

Dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju ( Narodne novine br. 10/97, 107/07, 94/13, 98/19, 57/22 i 101/23).

* + uvjerenje nadležnog suda da se protiv osobe ne vodi kazneni postupak sukladno članku 25. stavku 2. Zakona o predškolskom odgoju i obrazovanju

(„Narodne novine“ br. 10/97,107/07, 94/13, 98/19, 57/22 i 101/23), ne starije od

mjesec dana od dana objave natječaja

* + uvjerenje nadležnog suda da se protiv osobe ne vodi prekršajni postupak sukladno članku 25. stavku 4. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22 i 101/23), ne starije od mjesec dana od dana objave natječaja
  + uvjerenje nadležnog centra za socijalnu skrb, sukladno čl. 25. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 i 101/23), da osobi nije izrečena mjera za zaštitu dobrobiti djeteta sukladno posebnom propisu, ne starije od mjesec dana od dana objave natječaja

Isprave se prilažu u neovjerenoj preslici, a kandidat/inja koji bude izabran/a u obvezi je prije sklapanja ugovora o radu dostaviti dokaze o ispunjavanju uvjeta u izvorniku ili ovjerenoj preslici.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i dr.).

Na javni natječaj mogu se prijaviti osobe oba spola, sukladno članku 13. stavku 3. Zakona o ravnopravnosti spolova („Narodne novine“ br. 82/08 i 69/17).

Izrazi koji se rabe u daljnjem tekstu ovog natječaja imaju rodno neutralno značenje i podjednako se odnose na muški i ženski rod.

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju dužni su uz prijavu na natječaj priložiti svu propisanu dokumentaciju, odnosno dokaze prema posebnom zakonu kao i rješenje ili potvrdu o priznatom statusu, potvrdu o nezaposlenosti Hrvatskog zavoda za zapošljavanje izdanom u vrijeme trajanja natječaja, te dokaz iz kojeg je vidljivo na koji način je prestao radni odnos kod prethodnog poslodavca (rješenje, odluka, obavijest i sl.)

Kandidat koji se poziva na pravo prednosti na temelju članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19 i 84/21, 156/23) dužan je uz prijavu na natječaj osim dokaza o ispunjavanju uvjeta iz natječaja priložiti i sve potrebne dokaze iz članka 103. citiranog Zakona.

Poveznica na mrežnu stranicu Ministarstva hrvatskih branitelja Republike Hrvatske <https://branitelji.gov.hr/zaposljavanje-843/843> , a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju sukladno članku 48. stavak 1. do 3. Zakona o civilnim stradalnicima iz Domovinskog rata („Narodne novine“ broj: 84/21) dužan je uz prijavu na natječaj priložiti svu propisanu dokumentaciju, odnosno dokaze o ispunjavanju traženih uvjeta sukladno članku 49. citiranog Zakona. Poveznica na mrežnu stranicu Ministarstva hrvatskih branitelja Republike Hrvatske: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13, 152/14, 39/18 i 32/20), dužan je uz prijavu na natječaj priložiti svu propisanu dokumentaciju, odnosno dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju u skladu sa Zakonom o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja , te o njihovim pravima , a sve u skladu s Uredbom (EU) 2016/679 Europskog parlamenta i Vijeća od 27.travnja 2016. godine o zaštiti pojedinaca u svezi s obradom osobnih podataka i o slobodnom kretanju takvih podataka.

Kandidat prijavom na ovaj natječaj daje suglasnost dječjem vrtiću „Katarina Frankopan“ za prikupljanje i obradu svojih osobnih podataka u svrhu natječajnog postupka kao i suglasnost za objavu istih na mrežnoj stranici Ustanove i objave istih u pisanom odgovoru dostavljenom putem zemaljske pošte, kao rezultata natječaja.

Na temelju članka 41. stavak 1. Zakona o ustanovama („Narodne novine“ 76/93, 29/97,

47/99, 35/08, 127/19 i 151/22)  natječaj za izbor i imenovanje ravnatelja objavljuje se na mrežnoj stranici Vrtića i u „Narodnim novinama“ ***dana 16. kolovoza 2024. i traje do 26. kolovoza 2024. godine.***

Prijave na natječaj s dokazima o ispunjavanju uvjeta natječaja, dostavljaju se u roku od 8 dana od dana objave natječaja, u zatvorenoj omotnici s naznakom: » Prijava na javni natječaj za izbor i imenovanje ravnatelja/ice – ne otvarati“, osobnom dostavom ili zemaljskom poštom na adresu:

**Grad Krk, Dječji vrtić „Katarina Frankopan „ Smokvik 7, 51500 Krk.**

Urednom prijavom smatrat će se pravovremeno prispjela prijava kandidata koja ispunjava uvjete iz natječaja i koja sadrži sve tražene podatke i priloge navedene u natječaju.

Prijave koje nisu u skladu s ovim natječajem, odnosno nepotpune, nepotpisane i nepravovremene neće se razmatrati.

Kandidati koji ispunjavaju uvjete natječaja bit će pozvani na predstavljanje/razgovor pred Upravnim vijećem Dječjeg vrtića „Katarina Frankopan“.

Priloženu natječajnu dokumentaciju ne vraćamo.

O rezultatu natječaja kandidati će biti obaviješteni u roku od 45 dana od dana isteka roka za

podnošenje prijava.

PREDSJEDNICA UPRAVNOG VIJEĆA

Tamara Žic, dipl.iur